

**DOBRO JUTRO,**

**drugošolci!**

Kako ste? Ste se zbudili spočiti in naspani?

Če je vaš odgovor**, SEVEDA**, boste brez težav rešili tole miselno uganko.

**Kolikšna je vrednost posameznih sadežev?**



Če ti uganke ni uspelo rešiti, te rešitev čaka na koncu nalog.

Danes je pred vami še en lep sončen dan. Upam, da ga boste čim lepše preživeli.

**Lep pozdrav in topel objem vam pošiljam,**

**učiteljica Romana**

**Sreda, 8.4.2020**

**SLJ**

**Naloga:** DZ- 2.del, str. 18,19

a) Glasno preberi besedilo o Mojci Pokrajculji .

b) V zvezek za slovenščino napiši naslov pravljice in odgovori na VPRAŠANJA - piši z malimi tiskanimi črkami; ne pozabi na veliko začetnico na začetku povedi, odgovore oštevilči (1., 2., …)

1. Kaj je našla Mojca, ko je pometala hišo?

2. Kaj je naredila s kovancem?

3. Kdo vse se je čez noč zatekel k Mojci?

4. Kaj je lisica ponoči polizala?

5. Koga so živali okrivile za to?

c) Reši 3. nalogo V DZ, str. 19

č) Če želiš reši še 7. nalogo. Ob slikah razmisli, o čem govori knjiga in zapiši odgovor.

**MAT**

**Naloga: Seštevamo do 100**

1. Glasno preberi matematični zgodbi ter ju ustno reši. Pri vsaki povej račun in odgovor.

* Mojca zbira nalepke. Ima 40 nalepk. Teta ji podari še 7 nalepk.

Koliko nalepk ima Mojca sedaj?

* Žan in Jan pečeta palačinke. Žan je spekel 9 palačink, Jan pa kar 20.

Koliko palačink sta napekla oba skupaj?

2. Reši naloge v RJI,2. del - str.23.

**ŠPO**

**Naloga: sprehod, naravne oblike gibanja**

Sprehodi se (s starši) v bližnji gozd in izvedi različne oblike naravnega gibanja:

* tek po hribu navzgor, navzdol, vzvratni tek
* tek okoli dreves,
* hoja v čepu,
* žabji poskoki,
* sonožni poskoki, poskoki po levi, desni nogi, preskoki naravnih ovir …

**GUM**

Naloga: Izštevanka Muca Maca

1. Muca Maca je ljudska izštevanka. To pomeni, da se je prenašala iz roda v rod (ne poznamo avtorja).

Dedek jo je povedal svojemu sinu (tvojemu očku), očka jo pove svojemu sinu (tebi) in tako naprej.

Z izštevanko so otroci določili, kdo bo pri igrah lovljenja ali skrivanja, mižal ali lovil.

1. **Glasno preberi izštevanko**

Muca Maca, račka, gos,

siv osliček, črn kos,

pisan ptiček, počen groš,

bel konjiček, zvrhan koš,

pisker lonec, slepa miš

in za konec ti loviš.

1. Oglej si spodnjo sliko.


Izštevanko spremljaj s ploskanjem po zlogih.

Modra pika pomeni en zlog – kratka doba (na kratko zaploskaš).

Bela pika prav tako pomeni zlog, a predstavlja dolgo dobo (dlje časa zadržiš plosk).

Zdaj pa izštevanko poskusi izgovarjati in hkrati ploskati. Ti je šlo?

Z izštevanko lahko danes doma izštejete, kdo bo posesal dnevno sobo.





Rešitev miselne uganke je 16.